Document ID: 32011R0540

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 540/2011 ΤΗΣ ΕΠΙΤΡΟΠΉΣ
της 25ης Μαΐου 2011
σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ (1) του Συμβουλίου, και ιδίως το άρθρο 78 παράγραφος 3,
Ύστερα από διαβούλευση με τη μόνιμη επιτροπή για την τροφική αλυσίδα και την υγεία των ζώων,
Εκτιμώντας τα ακόλουθα:
(1)
Σύμφωνα με τον κανονισμό (ΕΚ) αριθ. 1107/2009 οι δραστικές ουσίες που περιλαμβάνονται στο παράρτημα Ι της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (2) λογίζονται εγκεκριμένες δυνάμει του εν λόγω κανονισμού.
(2)
Επομένως, είναι αναγκαίο για την εφαρμογή του κανονισμού (ΕΚ) αριθ. 1107/2009 να εγκριθεί κανονισμός ο οποίος θα περιέχει τον κατάλογο με τις δραστικές ουσίες που περιλαμβάνονται στο παράρτημα Ι της οδηγίας 91/414/ΕΟΚ κατά τη στιγμή έγκρισης του εν λόγω κανονισμού,
(3)
Στο πλαίσιο αυτό σημειώνεται ότι, ως συνέπεια του άρθρου 83 του κανονισμού (ΕΚ) αριθ. 1107/2009 με το οποίο καταργείται η οδηγία 91/414/ΕΟΚ, οι οδηγίες με τις οποίες καταχωρίστηκαν οι δραστικές ουσίες στο παράρτημα Ι της οδηγίας 91/414/ΕΟΚ έχουν καταστεί άνευ αντικειμένου αφού τροποποιούν την εν λόγω οδηγία. Ωστόσο, οι αυτόνομες διατάξεις των οδηγιών αυτών εξακολουθούν να ισχύουν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι δραστικές ουσίες που περιλαμβάνονται στο παράρτημα του παρόντος κανονισμού λογίζονται εγκεκριμένες δυνάμει του κανονισμού (ΕΚ) αριθ. 1107/2009.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 14 Ιουνίου 2011.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαΐου 2011.

Labels: 3
6